ПРИПРЕМА ЗА ЧАС

|  |  |
| --- | --- |
| **Предмет:** | Италијански језик |
| **Наставник:** |  |
| **Разред и одељење:** |  |
| **Датум:** |  |
| **Редни број часа:** | 11. |
| **Наставна тема:** | **Dove abiti?** |
| **Наставна јединица:** | **Guarda! Trovare la strada; Il colle Palatino** |
| **Тип часа:** | Обрада / утврђивање |
| **Циљ часа:** | Усвајање знања у вези са римским трговима, и појединим веома важним знаменитостима за културни и друштвени живот Италијана.  Утврђивање знања из прве наставне теме. |
| **Очекивани исходи на крају часа:** | Ученици ће бити у стању да опишу правац кретања и просторне односе једноставним, везаним исказима, да разумеју једноставније исказе у вези са сналажењем у граду и допуне вежбање на основу слушања. Ученици ће умети да разговара о културним знаменитостима Италије и да направе разлике и сличности у односу на културне знаменитости Србије. |
| **Наставне методе:** | Текстуална, метода писања, дијалошка |
| **Облици рада:** | Фронтални, индивидуални, у пару, групни |
| **Наставна средства:** | Уџбеник, радна свеска, дигитални уџбеник, ЦД, интерактивна табла |
| **Међупредметне компетенције:** | Одговорно учешће у демократском друштву, комуникација, компетенција за учење, сарадња |
| **Међупредметно повезивање:** | Српски језик, енглески језик, грађанско васпитање |
| **Начин провере остварености исхода:** | Ученички одговори, групни рад |
| **Литература:** |  |

|  |  |
| --- | --- |
| **ТОК ЧАСА** | |
| **Активности наставника** | **Активности ученика** |
| **Уводни део часа**  **Трајање: 2 минута** | |
| Наставник упућује ученике у ток часа |  |
| **Главни део часа**  **Трајање: 38 минута** | |
| Наставник са дигиталног уџбеника пушта кратак видео материјал – Trovare la strada – о сналажењу у граду. Уколико је потребно, пушта снимак неколико пута, све док не буде сигуран да су ученици разумели.  Након што одгледају снимак први пут, наставник објашњава неке речи које су коришћене у дијалогу а за које мисли да су непознате ученицима.  Када је сигуран да су ученици разумели, задаје им 1. задатак на 20. стр. у уџбенику – да напишу да ли су искази тачни или нетачни.  Il colle Palatino  Наставник покушава да на што бољи начин приближи и дочара важност тргова и историјских споменика у животу Италијана. Објашњава да је Рим изграђен на седам брежуљака и зашто је Палатино срце Рима.  Наставник најпре позива ученике да погледају фотографије у уџбенику и пита их да ли можда препознају нека места, да ли их је неко посетио, а затим их подстиче на проналажење сличности и разлика између приказаних фотографија.  Наставник наводи ученике на разговор и дискусију колико год је то могуће.Унапред припрема неке занимљиве фотографије или видео снимке који осликавају живот Италијана на трговима, организовање прослава, манифестација итд.  Након уводног дела и уводних објашњења, наставник дели ученике у четири групе. Свака група има задатак да прочита и разуме кратак текст који се односи на једну од приказаних знаменитости у Риму. | Ученици пажљиво гледају и слушају.  Постављају питања уколико им нешто није јасно.  Затим одрађују задато и заједно проверавају исправност решења.  Ученици учествују у разговору и гледајући фотографије сами изводе закључке и настављају дискусију.  Након читања и разговора у оквиру група, по један представник групе презентује своју тему. Остале групе слушају и укључују се у дискусију. |
| **Завршни део часа**  **Трајање: 5 минута** | |
| Наставник даје упутства за домаћи задатак у вези са данашњом темом. Дели ученике у групе које ће следећег часа представити још неке познате тргове и знаменитости Рима које нису поменуте у тексту. |  |

|  |  |
| --- | --- |
| **ОКВИР ЗА ПРЕИСПИТИВАЊЕ ОСТВАРЕНОГ ЧАСА:**  Да ли ми је адекватан избор начина провере остварености исхода?  Да ли сам планирала адекватне активности ученика?  Да ли је било одступања или потешкоћа приликом остваривања планираног?  Шта бих променила? |  |