ПРИПРЕМА ЗА ЧАС

|  |  |
| --- | --- |
| **Предмет:** | Италијански језик |
| **Наставник:** |  |
| **Разред и одељење:** |  |
| **Датум:** |  |
| **Редни број часа:** | 27. |
| **Наставна тема:** | **Vieni al cinema?** |
| **Наставна јединица:** | **Vieni al cinema? Gli indefiniti ’uno’, ’alcuni’, ’altri’** |
| **Тип часа:** | обрада |
| **Циљ часа:** | Усвајање вокабулара у вези са филмом и одласком у биоскоп |
| **Очекивани исходи на крају часа:** | Ученик ће бити у стању да разуме једноставне исказе који се односе на тражење информација личне природе, да опише радњу у садашњости и прошлости. |
| **Наставне методе:** | рад на тексту, дијалошка, метода писања |
| **Облици рада:** | Индивидуални, фронтални, рад у пару |
| **Наставна средства:** | Уџбеник, интерактивна табла, дигитални уџбеник, ЦД |
| **Међупредметне компетенције:** | Одговорно учешће у демократском друштву, комуникација, компетенција за учење, сарадња |
| **Међупредметно повезивање:** | Српски језик, енглески језик, грађанско васпитање |
| **Начин провере остварености исхода:** |  |
| **Литература:** |  |

|  |  |
| --- | --- |
| **ТОК ЧАСА** | |
| **Активности наставника** | **Активности ученика** |
| **Уводни део часа**  **Трајање: 5 минута** | |
| Наставник упућује ученике на нову наставну тему на 38. страни уџбеника. Записује наслов на табли и објашњава значење. |  |
| **Главни део часа**  **Трајање: 35 минута** | |
| Уџбеник, 38–39. страна, вежбање 1а, 1б, 2а, 2б.  Наставник позива ученике да погледају и анализирају илустрацију и да је повежу са насловом данашње теме. Затим слушају дијалог везан за илустрацију на основу ког одрађују вежбу 1б – да ли су реченице тачне или нетачне.  Затим наставник уводи ученике у тему текста:  È un dialogo fra Alice e Matilde. Alice è stata al cinema con Hasan e dice che film loro hanno guardato.  Наставник подстиче ученике да претпоставе о чему две другарице разговарају.  Ученици дају одговоре, а након слушања ће проверити да ли су њихови одговори тачни.  Наставник, уколико има потребе, записује на табли кључне речи које су потребне за разумевање дијалога.  Наставник пушта ЦД, ученици слушају 2-3 пута са затвореним уџбеником. Покушавају да открију значење непознатих речи. Уколико је потребно, наставник им помаже у томе.  Пре него што почну да раде вежбање 2б, ученици треба најпре да прочитају и упознају се са питањима. Ученици читају индивидуално, а затим у пару проверавају да ли су разумели питања. Наставник поново пушта дијалог, ученици записују одговоре. Уколико је потребно, одслушати још једном.  Након слушања, сви заједно проверавају одговоре. Наставник може да записује тачне одговоре на табли.  Наставник указује ученицима на неке неодређене заменице у тексту и говори им о њима (uno, alcuni, altri – str. 44.). | Ученици активно учествују у раду  Ученици записују у свеску најважније информације и неке примере. |
| **Завршни део часа**  **Трајање: 5 минута** | |
| Наставник поставља питања како би проверио да ли су ученици разумели лексику и нову тему.  Cosa vuole sapere Matilde?  Dove è andata ieri Alice?  Che film ha visto Alice?  Quali film adora Matilde?  Домаћи: стр.44 у уџбенику, вежба 1. |  |

|  |  |
| --- | --- |
| **ОКВИР ЗА ПРЕИСПИТИВАЊЕ ОСТВАРЕНОГ ЧАСА:**  Да ли ми је адекватан избор начина провере остварености исхода?  Да ли сам планирала адекватне активности ученика?  Да ли је било одступања или потешкоћа приликом остваривања планираног?  Шта бих променила? |  |